
REFERAT

privind aprobarea demarării procedurilor de demolare imobilului situat în str. C-tin Prezan nr.85/A-B, după înscrierea în proprietatea privată a Municipiului Timişoara
         
Prin HCLMT nr.309/09.07.2015 s-a aprobat schimbul de imobile – construcţii între Municipiul Timişoara şi Kovacs Francisc şi Kovacs Tiberiu, în condiţiile menţionate în Procesele verbale nr.5/05.03.2015 şi nr. 7/23.06.2015 ale Comisiei de negociere cu terţii a Consiliului Local al Municipiului Timişoara, respectiv:

- imobilul - construcţie situat în  Timişoara,  Bv. Constantin Prezan nr.85 /A-B, înscris în  CF nr. 435436 Timişoara, top nr. 29145, 29146 compus din CAD:C1 top 29145, 29146 - casă, a cărei valoare este de 27.500,00 euro, conform Raportului de evaluare întocmit de S.C. CONSULTIM S.A. Timişoara, trece  prin schimb din proprietatea privată a  dlui Kovacs Tiberiu în cotă de 1/2 şi a dlui Kovacs Francisc în cotă de 1/2, în proprietatea privată a Municipiului Timişoara;

     - imobilul - construcţie situat în  Timişoara,  str. Ion Vasii nr.67, înscris în  CF nr. 431937 Timişoara, top. nr.10429, compus din CAD:C1 top 10429 – casă, a cărui valoare este de 21.417,00 euro, conform Raportului de evaluare întocmit de S.C. CONSULTIM S.A. Timişoara, trece prin schimb din proprietatea privată a Municipiului Timişoara, în proprietatea privată a dlui Kovacs Tiberiu în cotă de 1/2 şi a dlui Kovacs Francisc în cotă de 1/2;

Având în vedere faptul că Direcţia Tehnică a Primăriei Mun. Timişoara are în lucru Proiectul de modernizare şi extindere a Bulevardului Sudului, care face parte din categoria lucrărilor de utilitate publică şi faptul că intersecţia B-dul Sudului cu strada Mareşal C-tin Prezan se va amenaja ca intersecţie giratorie, în vederea efectuării lucrărilor este necesară demolarea imobilului situat în str. C-tin Prezan nr.85/A-B, după înscrierea proprietatea privată a Municipiului Timişoara.

